Moldovenii care dețin cetățenie română pot veni în țară pentru vaccinare.
Daniel Ioniță, ambasador: Toți cetățenii români sunt eligibili. În Rep. Moldova, vaccinarea a început pe 2 martie. Guvernul României a donat peste 20.000 doze Chișinăului.
Moldoveni din toată țara, veniți la vaccinare! E invitația făcută de ambasadorul României la Chișinău cetățenilor de peste Prut.E adevărat, nu chiar tuturor. Condiția este ca cei care vor să vină să facă vaccinul în România să aibă dublă cetățenie. Și să stea 10 zile în carantină înainte de a merge să primească doza. Pot alege această variantă sau pot aștepta să le vină rândul la Chișinău. Mai greu totuși, având în vedere numărul dozelor disponibile în țara vecină."Noi nu am închis granițele pentru cetățenii români. De fapt, pentru niciun cetățean! Sunt doar niște restricții care diferă de la etapă la etapă", a spus ambasadorul Daniel Ioniță.Republica Moldova a început campania de vaccinare pe 2 martie. La finalul lui februarie a primit 21.000 de doze din România.